2020. gada 11. augustā Noteikumi Nr. 513

Rīgā (prot. Nr. 47 59. §)

**Grozījums Ministru kabineta** **2017. gada 19. decembra noteikumos Nr. 769 "Tieslietu ministrijas pamatbudžeta programmas "Noziedzīgi iegūtu līdzekļu konfiskācijas fonds" finanšu līdzekļu izmantošanas kārtība"**

Izdoti saskaņā ar

Noziedzīgi iegūtas mantas

konfiskācijas izpildes likuma

45. pantu

Izdarīt Ministru kabineta 2017. gada 19. decembra noteikumos Nr. 769 "Tieslietu ministrijas pamatbudžeta programmas "Noziedzīgi iegūtu līdzekļu konfiskācijas fonds" finanšu līdzekļu izmantošanas kārtība" (Latvijas Vēstnesis, 2017, 254. nr.; 2019, 96. nr.) grozījumu un papildināt noteikumus ar 8.1punktu šādā redakcijā:

"8.1 Tieslietu ministrija, pamatojoties uz līdzekļu pieprasītāja iesniegumu, var pieņemt lēmumu pagarināt pasākuma īstenošanas termiņu, ja aizkavētas piegādes vai preču vai pakalpojumu neatbilstošas kvalitātes dēļ līdzekļu saņēmējs nevar nodrošināt galīgā norēķina maksājumus pasākuma īstenošanas termiņā. Pasākuma īstenošanas termiņu var pagarināt ne vairāk kā par sešiem mēnešiem."

Ministru prezidents A. K. Kariņš

Ministru prezidenta biedrs,

tieslietu ministrs J. Bordāns